IEA เตือนราคาน้ำมันดิบส่อแววอ่อนตัวลงอีกเหตุอุปสงค์ซบเซา
IEA เตือนราคาน้ำมันดิบส่อแววอ่อนตัวลงอีกเหตุอุปสงค์ซบเซา
10 ก.ค. 2558

สำนักงานพลังงานสากล (IEA) เปิดเผยว่า อุปสงค์น้ำมันโลกมีแนวโน้มว่า จะชะลอตัวลงในปีหน้า พร้อมกับเตือนว่า ราคาน้ำมันดิบอาจจะตกต่ำลงอีก โดยจับตาดูสถานการณ์ราคาน้ำมันในตลาดแบบเดือนต่อเดือนว่า ราคาน้ำมันคงจะปรับตัวลงต่อไปอีก        
ในการประเมินการอุปโภคบริโภคน้ำมันครั้งแรกสำหรับปี 2559 นั้น IEA ได้ให้คำแนะนำประเทศอุตสาหกรรมเรื่องนโยบายพลังงานว่า อุปสงค์น้ำมันโลกมีแนวโน้มตกต่ำลงแตะที่ 1.2 ล้านบาร์เรลต่อวันในปี 2559 ในขณะที่อุปสงค์ของปีนี้อยู่ที่ 1.4 ล้านบาร์เรลต่อวัน
การที่อิหร่านกลับมาส่งออกน้ำมันได้อีกครั้ง และหากกรีซหลุดพ้นจากการเป็นสมาชิกยูโรโซน ปัจจัยเหล่านี้มีส่วนทำให้ราคาน้ำมันดิบปรับตัวลง
แม้ว่าอิหร่านจะไม่สามารถบรรลุข้อตกลงนิวเคลียร์กับชาติมหาอำนาจได้ทันเส้นตาย แต่หากมีการยกเลิกมาตรการคว่ำบาตร ยอดส่งออกน้ำมันของอิหร่านก็จะเพิ่มขึ้นทันที ซึ่งปัจจุบันมีการสต็อคน้ำมันถึง 40 ล้านบาร์เรล
 
 